NaiveNeuron/SloPal huggingface dataset:
Kuriak, Milan, poslanec NR SR (2023-05-05):
Ďakujem za slovo. Určite je potrebné, aby sme s rapídne zvýšenými cenami potravín na Slovensku niečo robili. V porovnaní s okolitými štátmi ich máme v priemere určite najvyššie. Akurát rozdiely, čo sú iba v niektorých druhov, druhoch potravín. Ja môžem porovnať situáciu s Poľskom. Bývam v tesnej blízkosti s Poľskou republikou a mnohí ľudia z môjho okolia chodia pravidelne na nákupy do Poľska a kupujú tam, samozrejme, v prvom rade potraviny, ale okrem potravín stavebný materiál, oblečenie, či pre seba, pre deti, drogériu a mnohé iné druhy tovarov a naozaj pri takom priemernom nákupe ušetria desiatky, desiatky eur a popritom si ešte aj natankujú do nádrží svojich áut pohonné hmoty, čo je výrazný úbytok, ja si myslím, že aj na spotrebných daniach a na iných, že naša krajina minimálne v blízkosti hraníc stráca obrovské, obrovské príjmy, lebo už sa stala bežnou nákupná turistika ľudí, ktorí bývajú v blízkosti hraníc. Čo viem, tak napríklad do Poľska chodia, keď aj vidím značky, lebo všetky autá prechádzajúce cez naše mesto, tak aj z okruhu 100 km sa niektorým ľuďom oplatí, aby chodili na nákupy do Poľska. Ja bývam v mestečku Tvrdošín, kde máme, má necelých 9-tisíc obyvateľov a máme päť obcho... veľkých obchodných... (Prerušenie vystúpenia časomerom.)
Grendel, Gábor, podpredseda NR SR (2022-12-07):
Písomne je ešte do rozpravy prihlásený pán poslanec Dostál, ale s ohľadom na čas by sme to nechali na poobedňajšiu časť. Prerušujem teraz schôdzu do štrnástej hodiny, kedy budeme pokračovať vystúpením pána poslanca Dostála. (Prerušenie rokovania o 12.58 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2021-10-05):
Kolegyne, kolegovia, budeme pokračovať v prerušenej schôdzi. Najprv s procedurálnym návrhom – pán poslanec Fico.
Kéry, Marián, poslanec NR SR (2022-05-03):
Ďakujem za slovo. Vážený pán predsedajúci, najskôr by som sa chcel obrátiť na vás, prosím vás, upozornite poslancov vládnej koalície, aby nevykrikovali na mňa a na mojich kolegov, že nereagujeme k veci. Deväťdesiat percent poslancov vládnej koalície ani netuší, kto vystupoval v rozprave ako posledný. A teraz budem reagovať na pána poslanca Vážneho. Pán poslanec Vážny, podal si procedurálny návrh, ktorý pred chvíľou vládna koalícia zamietla, a jednoducho môžem skonštatovať, že valec sa rozbehol a je pripravený urobiť to, čo urobiť má. Ďalej by som nadviazal, pán poslanec, na tú pasáž v tvojej rozprave, kde si hovoril o zatýkaní bez riadnych dôkazov len na základe výpovede ľudí, ktorí sami v minulosti páchali trestnú činnosť, častokrát závažnú ekonomickú trestnú činnosť, za ktorú im hrozia prísne tresty a títo ľudia, títo kajúcnici, z ktorých sa stali profesionálni udavači, sú pripravení kvôli svojej beztrestnosti povedať takmer čokoľvek na kohokoľvek. Spomeniem príklad, takto sa ocitli vo väzení aj bývalý predseda, bývalý riaditeľ Slovenskej informačnej služby pán Pčolinský alebo bývalý špeciálny prokurátor pán Kováčik. Pán poslanec, sú naozaj dôkazy o tom, že policajti, tí elitní policajti Národnej kriminálnej agentúry diktovali kajúcnikom výpovede, to, čo majú hovoriť, a to v normálnej spoločnosti by sme mali všetci odsúdiť. Hovorila o tom dokonca aj správa Slovenskej informačnej služby, len niektorí sa tvárili... (Prerušenie vystúpenia časomerom.)
Paška, Pavol, predseda NR SR (2014-11-08):
Pán poslanec Daniš.
Zmajkovičová, Renáta, podpredsedníčka NR SR (2013-05-23):
Ďakujem, pán minister. Pán spravodajca, záverečné slovo? (Reakcia spravodajcu.) Nech sa páči.
Blanár, Juraj, podpredseda NR SR (2021-02-04):
Na vaše vystúpenie tri faktické poznámky. Ako prvý, pán poslanec Suja, nech sa páči.
Blaha, Ľuboš, podpredseda NR SR (2024-01-26):
Ako ďalší sa prihlásil do rozpravy za klub Progresívneho Slovenska pán poslanec Jaroslav Spišiak. Klub Progresívneho Slovenska má ešte 52 minút 16 sekúnd a ostatné kluby, myslím, že už nič. Nech sa páči, pán Spišiak, máte slovo.
Grausová, Natália, poslankyňa NR SR (2017-04-05):
Fašista, extrémista a zahraničný protislovenský agent Dostál tu volá po spojení tzv. slušných ľudí s islamom. Chce tým snáď fašista, extrémista a zahraničný protislovenský agent Dostál povedať, že on je slušný človek?
Kollár, Boris, predseda NR SR (2023-01-26):
Tak sme si to schválili, pán kolega. O sedemnástej v utorok, tak sme si to schválili, pred chvíľočkou sme o tom hlasovali. Teraz si za to hlasoval. Tak pre upresnenie pána poslanca Šeligu, je to tak, ako sme to odhlasovali, v utorok o sedemnástej, nech to skončí kedykoľvek. Ďakujem pekne. (Ruch v sále.) Odhlasovali sme tento môj návrh. Pani poslankyňa, ja som to dosť jasne povedal, dosť jasne rozprávam, artikulujem, všetci ste pochopili, o čom ste hlasovali. (Reakcie z pléna.) Potom je chyba niekde inde, v inom prijímači. (Prestávka.)
Kollár, Boris, predseda NR SR (2020-04-23):
Ďakujem. S ďalšou faktickou poznámkou pán poslanec Kočiš.
Kremský, Peter, poslanec NR SR (2020-05-19):
Ďakujem veľmi pekne. Pán poslanec Blanár, vy tu hovoríte o tom, že keď niekto podvádza, tak si nevie predstaviť, že by niekto nepodvádzal. Ja len zopakujem, že vy pôsobíte v politike dlhé roky a aj ste na nej zbohatol, máte pozemky v Bernolákove, ktoré majú hodnotu o milión vyššiu eur, ako keď ste ich kupoval. Vieme, že takýmto spôsobom sa dlhé roky robí korupcia. Kúpili ste ich od človeka, ktorý cez Slovenský pozemkový fond si vybavoval pridelenie pozemkov v lukratívnych zónach. Takisto sme veľa počuli o vašich rôznych nákupoch na žilinskej župe. Ja si myslím, že keď človek sa do takýchto vecí zapletie, tak postupne si na ne tak zvykne, že už mu pripadajú normálne a že už potom má pocit, že všetci to asi tak robia a že aj oni to pokladajú za normálne. My to za normálne nepokladáme a my sme rozhodnutí takúto korupciu zo Slovenska vykoreniť. Takže to je to, prečo aj sme sa postavili voči takým nomináciám a je to preto, že jednoducho takíto ľudia by Slovensku nerobili dobré meno. Takisto ako by im nerobili dobré meno ďalší, ktorí sa tu objavujú. Ja si myslím, že to už jednoducho treba pochopiť a uveriť tomu, pretože, samozrejme, že vy tiež ste vždy mali plné ústa rečí o boji proti korupcii, ale je zjavné, že ste to nemysleli vážne. My na rozdiel od vás to vážne myslíme. (Potlesk.)
Fecko, Martin, poslanec NR SR (2015-02-03):
Ďakujem pekne, pani kolegyňa. Dobre, myslím si, že vystihla si to a si mi dala, vnukla ďalšiu myšlienku, čo sa týka týchto prevodov na rôznych starostov alebo iných, teda nechcem urážať stav starostovský, a práve chcem veriť, že pán minister keď urobí ten register, a zistime, že sú tam uplatnené reštitučné nároky týchto ľudí, ktoré môžme teda prehodnocovať, a zákon 229 hovorí, že všetky úkony urobené na pozemku, na ktorý je uplatnená reštitúcia, po uplatnení reštitúcii sú neplatné. Tak chcem veriť, že to bude dôsledne aj ten úradník príslušný konať a poruší listy vlastníctva, ktoré boli možnože aj takýmto spôsobom založené a reštitúcia im tam nebola teda priznaná. Takže dúfam, že takto sa bude postupovať, keď už robíme ten identifikačný register, zjednodušený, pôvodného stavu. Ďakujem pekne.
Laššáková, Jana, podpredsedníčka NR SR (2015-03-20):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Do rozpravy ústne sa hlási pán poslanec Zajac. Končím možnosť prihlásiť sa do rozpravy ústne. Nech sa páči, pán poslanec, máte slovo.
Krošlák, Ján, poslanec NR SR (2021-03-16):
Ďakujem za slovo. Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 570 z 3. februára 2021 pridelila vládny návrh zákona, ktorým sa dopĺňajú niektoré zákony v pôsobnosti Ministerstva pôdohospodárstva a rozvoja vidieka Slovenskej republiky v súvislosti s ochorením COVID-19 (tlač 345) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor uznesením č. 231 z 11. marca 2021 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 96 z 15. marca 2021 s vládnym návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný vládny návrh zákona schváliť. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 102 zo dňa 16. marca 2021. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
M. Číž, podpredseda NR SR: (2008-09-10):
Teraz dávam slovo spravodajcovi, ktorého určil navrhnutý gestorský výbor pre pôdohospodárstvo, životné prostredie a ochranu prírody, pani poslankyni Magde Košútovej. Má slovo a poprosím ju o spravodajskú správu v prvom čítaní.
Žiga, Peter, podpredseda NR SR (2024-09-26):
Na vaše vystúpenie jedna faktická poznámka. Pán poslanec Šipoš.
A. Belousovová, podpredsedníčka NR SR: (2009-11-04):
Prosím spravodajcu z výboru pre financie, rozpočet a menu pána poslanca Michala Lukšu, aby podal správu o výsledku prerokovania tohto návrhu vo výbore. Nech sa páči.
Kremský, Peter, poslanec NR SR (2022-10-19):
Pán predseda, teraz budeme hlasovať o bodoch spoločnej správy č. 1 a 2 spoločne s návrhom gestorského výboru schváliť.
P. Paška, predseda NR SR: (2007-07-02):
(Hlasovanie.) 138 prítomných, 127 za, 11 sa zdržalo. Konštatujem, že sme schválili návrh uznesenia k správe o strednodobom vyhodnotení plnenia Národného programu boja proti drogám za obdobie rokov 2005 a 2006. Prosím teraz pani spoločnú spravodajkyňu pani poslankyňu Žitňanskú, aby uviedla hlasovanie o návrhu uznesenia k správe o činnosti prokuratúry Slovenskej republiky za rok 2006 . Je to tlač 317.
Grendel, Gábor, podpredseda NR SR (2022-11-10):
Prezentujme sa a hlasujme. (Hlasovanie.) Prítomných 138 poslancov, za 106, proti 11, zdržalo sa 21, hlasovali všetci prítomní. Konštatujem, že sme schválili vládny návrh novely zákona č. 150/2022. Kolegyne, kolegovia, teraz pristúpime k tajnému hlasovaniu o návrhu poslanca Čepčeka na odvolanie pani poslankyne Jany Bittó Cigánikovej z funkcie predsedníčky výboru pre zdravotníctvo, tlač 1219, ktoré spolu vykonáme s verejným hlasovaním o návrhu na voľbu podpredsedu Najvyššieho kontrolného úradu, tlač 1260, opakovaná voľba, do ktorej postúpili Henrieta Crkoňová a Mária Machová. Na hlasovacom lístku k odvolaniu predsedníčky výboru označíte tú alternatívu, za ktorú hlasujete „za“, „proti“, „zdržiavam sa“. Platný je ten hlasovací lístok, na ktorom je označená len jedna z uvedených alternatív. Pri voľbe podpredsedu Najvyššieho kontrolného úradu svoju voľbu vyjadríte tak, že na hlasovacom lístku pri mene a priezvisku obidvoch uvedených kandidátok označíte tú alternatívu, za ktorú hlasujete. Na tomto hlasovacom lístku je možné označiť alternatívu „za“ najviac u jednej kandidátky. 	Hlasovací lístok je neplatný, ak pri mene a priezvisku kandidátok nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu hlasovania. (Tajné hlasovanie o návrhu poslanca Národnej rady Slovenskej republiky Martina Čepčeka na odvolanie poslankyne Jany Bittó Cigánikovej z funkcie predsedníčky Výboru Národnej rady Slovenskej republiky pre zdravotníctvo , tlač 1219, a verejné hlasovanie o návrhu na voľbu podpredsedu Najvyššieho kontrolného úradu Slovenskej republiky , tlač 1260.)
Jurinová, Erika, podpredsedníčka NR SR (2013-09-24):
Pán poslanec, pán poslanec, prepáčte, dovolím si prerušiť na chvíľočku vaše vystúpenie, pretože som dostala avízo, že chcela by som privítať delegáciu Národného zhromaždenia Srbskej republiky vedenú pani Gordanou Čomič, podpredsedníčkou Národného zhromaždenia Srbskej republiky, ktorá je na študijnej návšteve Národnej rady. (Potlesk.) Srdečne vás vítame. Ospravedlňujem sa ešte raz, nech sa páči.
Zelník, Štefan, poslanec NR SR (2018-12-06):
Ďakujem pekne za slovo. Pani kolegyňa, zaujali ma, tá štatistika, ktorú ste uvádzali ohľadom tých nákupných košíkov u nás a v iných krajinách, aj teda o tom svedčí, že cena potravín, cenu potravín naozaj určujú obchodné reťazce, a keby sme chceli povedať, že naozaj nemajú dominantné postavenie, bola by to asi chyba. V tých veľkých mestách, pozrite sa, môžete ísť do Tesca, Lidla, Kauflandu, do Billy, vo veľkej časti Coop Jednota zabezpečuje práve tie malé dedinky a obce, v tých väčších mestách je to skôr tie, čo som už spomínal, Tesco, Lidl, Kaufland a Billa. Čiže tieto skupiny robia cenotvorbu a je to zarážajúce, ak dodávateľ dodáva, boli tam ukazované mnohé potravinárske výrobky ako rožok, kde má 60 % zisk z tohoto. Je to, je to asi nefér, to, čo tieto obchodné reťazce robia. Ale mali by sme sa skutočne vrátiť k tomu, čo vlastne tento zákon alebo čo chceme. Cieľom tohto zákona predsa má byť naozaj práve podpora toho domáceho, tých domácich výrobcov zdravých potravín. A my bez toho, aby sme ich, aby sme im nepomohli, tak jednoducho to nenaštartujeme. Čakať na to, že teda nech začnú dodávať, no dobre, dodávajú do obchodných reťazcov, ale dodajú za cenu, ktorá sa rovná ich výrobnej cene. Ako oni majú rozširovať svoju výrobu a ako majú robiť tieto investície? Čiže zámerom tohto zákona je naozaj podpora domácej výroby a domácich výrobcov. Ďakujem pekne.
Laššáková, Jana, podpredsedníčka NR SR (2015-10-21):
Nech sa páči, pani poslankyňa, máte slovo.
Hrnčiar, Andrej, podpredseda NR SR (2016-10-19):
V zmysle rokovacieho poriadku požiadala o vystúpenie v rozprave pani podpredsedníčka náro... (reakcia z pléna), aha, pardon, pardon. Nech sa páči, reakcia na faktickú, pani poslankyňa Jurinová.
Verešová, Anna, poslankyňa NR SR (2018-11-29):
Je to tak, ako povedal kolega Eduard Heger, že podpora rodičovstva znamená veľmi čisté opatrenia, čistý princíp podporiť pracujúcich rodičov daňovým zvýhodnením. Zvýhodniť pracujúcich rodičov je naozaj taký jasný a čistý princíp, ktorý nemôže byť zneužiteľný. V našom systéme konečne, som teda rada, že niekto vôbec prikročil k tomu, aby sa zvýšila táto suma daňového bonusu, veď do dnešného dňa to bolo 22 eur mesačne. Áno, je najvyšší čas, aby bol zdvojnásobený na tých 44,34 eur mesačne. Tak je to aj v iných krajinách. Som presvedčená, že aj Slovensko si môže dovoliť zdvojnásobiť daňový bonus pre deti, pre pracujúcich rodičov, ktorí majú v starostlivosti svoje vyživované deti, všetky deti. Tak si to môžeme dovoliť, ako aj Česká republika, Maďarsko, Poľsko a ďalšie krajiny. Som o tom presvedčená. Ďakujem pekne.
V. Veteška, podpredseda NR SR: (2005-09-27):
V. Horák, poslanec: Ďakujem, pán predsedajúci, za slovo. Pán podpredseda vlády, dovoľte mi, aby som vám, páni kolegovia, predniesol spoločnú správu Výboru Národnej rady Slovenskej republiky pre financie, rozpočet a menu. Ako gestorský výbor podáva Národnej rade Slovenskej republiky v súlade s rokovacím poriadkom túto správu výborov Národnej rady Slovenskej republiky o prerokovaní uvedenej problematiky. Predseda Národnej rady Slovenskej republiky svojím rozhodnutím č. 1297 z 26. augusta 2005 pridelil správu o daňových únikoch na spotrebnej dani z liehu a na spotrebnej dani z tabakových výrobkov po vstupe Slovenskej republiky do EÚ a návrh opatrení na ich elimináciu (tlač 1264) týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo. Uvedené výbory prerokovali správu v stanovenom termíne. Gestorský výbor nedostal do začatia rokovania k správe o daňových únikoch na spotrebnej dani z liehu a na spotrebnej dani z tabakových výrobkov po vstupe Slovenskej republiky do EÚ a návrh opatrení na ich elimináciu iné stanoviská poslancov Národnej rady Slovenskej republiky. K predmetnej správe zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky správu schváliť Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre hospodárstvo, privatizáciu a podnikanie. Výbor Národnej rady Slovenskej republiky pre pôdohospodárstvo odporučil správu zobrať na vedomie. Gestorský výbor na základe stanovísk výborov k správe o daňových únikoch na spotrebnej dani v uzneseniach uvedených pod bodom III tejto správy a v stanoviskách poslancov vyjadril v rozprave k tejto správe v súlade s § 79 ods. 4 a § 83 zákona Národnej rady o rokovacom poriadku Národnej rady Slovenskej republiky. Odporúča Národnej rade Slovenskej republiky správu o daňových únikoch na spotrebnej dani z liehu a na spotrebnej dani z tabakových výrobkov po vstupe Slovenskej republiky do EÚ schváliť. Spoločná správa výborov bola schválená uznesením gestorského výboru č. 665 zo dňa 12. septembra 2005. Výbor ma zároveň určil za spoločného spravodajcu výborov. Návrh na uznesenie Národnej rady Slovenskej republiky je prílohou tejto správy, ktoré prečítam pred hlasovaním, a výbor ma zároveň poveril predniesť spoločnú správu výborov na schôdzi Národnej rady Slovenskej republiky. Ďakujem za slovo, môžete otvoriť rozpravu.
Kollár, Boris, predseda NR SR (2023-05-30):
(Zaznievanie gongu.) Prosím poslancov, aby zaujali miesta v sále. Pani poslankyne, páni poslanci, prosím, aby sme sa prezentovali. Prosím mobily vypnúť. (Hlasovanie.) Zisťujem, že je prítomných 66 poslancov. Národná rada teda opäť nie je schopná sa uznášať. Končím 93. schôdzu Národnej rady. (Výkrik v sále: „Po voľbách vám to spočítame!" ) (Rokovanie 93. schôdze NR SR sa skončilo o 10.08 hodine.)
Jurinová, Erika, podpredsedníčka NR SR (2014-04-02):
Reakcia na faktickú poznámku, pán poslanec Zajac, nech sa páči.
Pellegrini, Peter, podpredseda NR SR (2020-07-08):
Ďakujem pekne, pani pos... europoslankyňa. Z rovnakej frakcie teraz dávam slovo pánovi europoslancovi Michalovi Wiezikovi, nech sa páči.
M. Pado, poslanec: (2009-09-08):
Ani jeden z dôvodov, ktorý sa v Ústave Slovenskej republiky nachádza, nehovorí o tom, že Národná rada Slovenskej republiky alebo vláda Slovenskej republiky má svojím konaním nahrádzať alebo sanovať, ak iný orgán, v tomto prípade Ústavný súd, neplní svoje povinnosti. Ústavný súd Slovenskej republiky rozhodol o protiústavnosti 20. mája, je september. Naozaj to, že Ústavný súd doručil ministerstvu vnútra odôvodnenie svojho rozhodnutia s trojmesačným alebo štvormesačným meškaním, je dôvod na to, aby sme my prerokovávali normu v skrátenom legislatívnom konaní? Ak vždy, ak Ústavný súd rozhodne a bude čakať tri, štyri mesiace, päť mesiacov s odôvodnením, vždy bude Národná rada rozhodovať v skrátenom legislatívnom konaní? Ten návrh zákona, návrh novely zákona, nepochybujem o tom, že je potrebný, pán minister, nikdy som to nespochybňoval ani nespochybňujem teraz, pretože nie celkom sa páči to alebo pozdáva, čo je tam uvedené. Možno moje predstavy sú iné, ale Ústavný súd rozhodol takto. Mne sa nepozdáva dôvod, prečo máme rokovať v skrátenom legislatívnom konaní. Nie je Národná rada orgánom kvôli tomu, aby zabezpečovala zrýchleným konaním nápravu nesprávneho konania iného orgánu. Ďakujem veľmi pekne.
P. Hrušovský, predseda NR SR: (2004-12-02):
(Hlasovanie.) 141 prítomných, 140 za, 1 sa zdržal. Pozmeňujúci návrh pána poslanca Farkasa sme schválili. Druhý návrh.
Saloň, Marián, poslanec NR SR (2011-05-20):
Ďakujem veľmi pekne. Vážený pán predsedajúci, vážené kolegyne, kolegovia, pán predkladateľ, budem stručný a vecný. V odôvodnení návrhu poslancov Národnej rady pána Kaníka a Chrena je navrhovaná zmena vyjadrená v znížení administratívnej zaťaženosti ubytovateľov, ktorá prispeje k zjednodušeniu a zlepšeniu podnikateľského prostredia v oblasti ubytovania cudzincov, na ktorých sa nevzťahuje vízová povinnosť. Je to síce pekné, ale samotná táto navrhovaná zmena § 50 písm. c) zákona č. 48/2002 Z. z. o pobyte cudzincov bude týmto zmätočná a vlastne zneprehľadní jej aplikačný výklad, čo sa týka vo všeobecnosti k hláseniu pobytu cudzincov, a vysvetlím aj prečo. Paragraf 50 tohto zákona, ktorý hovorí o povinnostiach ubytovateľa, okrem iného v bode c) hovorí, že zabezpečiť vyplnenie úradného tlačiva o hlásení pobytu cudzinca a doručiť ho policajnému útvaru do piatich dní od ubytovania cudzinca. Obdobný zákon v Čechách hovorí v paragrafe približne to isté, je tam jediný rozdiel v tom, že ubytovateľ je povinný nahlásiť to nasledujúci pracovný deň po jeho ubytovaní, čiže si myslím, že ten náš zákon nie je až taký veľmi prísny, keď to porovnáme s týmto českým zákonom. A práve tento § 50, ktorý je predmetom zmeny, je si potrebné vyložiť aj s ostatnými paragrafmi, a to konkrétne s § 49 ods. 1 písm. l), ktorý tento § 49 okrem iného hovorí, že cudzinec je povinný, v písm. l), vyplniť úradné tlačivo o hlásení pobytu. A v nadväznosti na to je to § 49 ods. 2 písm. a), kde sa hovorí, že cudzinec je povinný do troch pracovných dní od vstupu hlásiť policajnému útvaru a) začiatok, miesto a predpokladanú dĺžku pobytu, ak mu bolo udelené vízum podľa § 8 písm. c) alebo d) alebo pri vstupe nepodlieha vízovej povinnosti, ak túto povinnosť nemá ubytovateľ podľa § 50 písm. c) spomínaného zákona. Čiže to vlastne znamená to, že v tom § 49 ods. 1 písm. l) zákona o pobyte cudzincov je stanovená všeobecná povinnosť pre cudzincov týkajúca sa vyplnenia tlačiva o hlásení pobytu, pričom za cudzinca v zmysle § 1 ods. 2 tohto zákona cudzincom je vlastne každý, kto nie je štátnym občanom Slovenskej republiky. V nadväznosti na to v § 49 ods. 2 zákona o pobyte cudzincov je stanovená povinnosť cudzinca, vízového aj bezvízového občana Európskeho hospodárskeho priestoru a zvýhodneného, teda zvýhodneného cudzinca hlásiť policajnému útvaru začiatok... (Ruch v sále. Prerušenie vystúpenia predsedajúcim.)
Gibalová, Monika, poslankyňa NR SR (2015-03-24):
Ďakujem pekne. Vážený pán predsedajúci, vážené panie poslankyne, páni poslanci, v súlade s rokovacím poriadkom som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1453. Dovoľujem si predložiť informáciu k tomuto návrhu, kde konštatujem, že návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní . Zároveň navrhujem v súlade s rozhodnutím predsedu Národnej rady, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona prerokovali výbory do 30. apríla 2015 a gestorský výbor do 4. mája 2015 po prerokovaní návrhu zákona v Národnej rade v prvom čítaní. Prosím, pán predsedajúci, otvorte všeobecnú rozpravu.
Blanár, Juraj, podpredseda NR SR (2022-05-05):
Na vaše vystúpenie evidujem štyri faktické poznámky. Ako prvý pán poslanec Tomáš.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142, za žiadny, 87 proti, 54 sa zdržalo, 1 nehlasoval. Uvedený návrh sme neschválili.
Laurenčík, Milan, podpredseda NR SR (2021-09-17):
Ďakujem. Na vaše vystúpenie evidujem desať faktických poznámok. Končím možnosť prihlásiť sa. Ako prvý vystúpi pán poslanec Milan Mazurek, nech sa páči.
V. Švidroň, poslanec: (2008-04-02):
Takže nenechávajte sa zavádzať, izolovať, pretože potom ste ovládateľní a možno, že o toto niekomu ide. Ďakujem za pozornosť.
P. Hrušovský, predseda NR SR: (2003-10-21):
(Hlasovanie.) 144 prítomných, 122 za návrh, 1 proti, 21 sa zdržalo. Návrh sme schválili. Prosím ďalší návrh.
Fecko, Martin, poslanec NR SR (2013-03-22):
Ďakujem pekne. Pán kolega, myslím si, že takto prednesený doplňujúci a pozmeňujúci návrh, ktorý si podal, má svoje ratio, má aj svoju kvalitu. Takže dúfam, že budú vyslyšané tvoje posledné slová, že mohlo by sa dať priechod. A som rád, že si dal hlasovať rozdelene, lebo má to aj nejakú súvislosť. Takže myslím si, že zlepšuje jednoznačne kvalitu predloženého vládneho návrhu. A ja budem mať tiež pozmeňujúci návrh, ktorý bude dopĺňať aj tie tvoje veci, takže dúfam, že to prejde aj v tvojom, aj mojom prípade niektoré veci, ktoré zlepšujú tento návrh. Ďakujem.
Figeľ, Ján, podpredseda NR SR (2015-10-06):
Ďakujem pekne. Otváram všeobecnú rozpravu. Písomne som nedostal žiadnu prihlášku. Pýtam sa teraz na ústnu formu. Podobne, nikto, takže vyhlasujem všeobecnú rozpravu za skončenú a, páni, zrejme sa netreba ani vyjadriť. Prerušujem rokovanie o tomto bode programu. A pristúpime teraz k prvému čítaniu o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Ide o návrh pod parlamentnou tlačou 1748 a rozhodnutie pre rokovanie vo výboroch má označenie 1761. Teraz dávam slovo pánovi poslancovi Ottovi Briximu, aby tento návrh uviedol.
Blanár, Juraj, poslanec NR SR (2020-05-20):
Ja len chcem, nechcem vás vyrušovať, pán predseda, ale chcem, aby pán podpredseda počúval, lebo práve na neho chcem smerovať ako predkladateľa. (Prerušenie vystúpenia predsedajúcim.)
Jurinová, Erika, podpredsedníčka NR SR (2013-05-30):
Ďakujem. Áno, s reakciou pán poslanec, pán navrhovateľ, poslanec Lipšic.
Bugár, Béla, podpredseda NR SR (2016-06-17):
Na vystúpenie pána poslanca s faktickými poznámkami sa prihlásili siedmi, končím možnosť sa prihlásiť do faktických poznámok. Niekto sa? Dobre, pán poslanec Poliačik, nech sa páči ako prvý.
Matovič, Igor, poslanec NR SR (2010-12-10):
Som naozaj presvedčený, že keď si ceníte demokraciu, tak ju chcete aj chrániť, a preto spoločne podporíte návrh na verejnú voľbu prokurátora práve z dôvodu podozrenia z kupovania a vydierania niektorých poslancov koalície. Ďakujem.
Blanár, Juraj, podpredseda NR SR (2021-05-05):
Ďalší... poprosím pokoj v rokovacej sále. Ďalší v rozprave je prihlásený pán poslanec Alojz Baránik, ktorému udeľujem slovo. Nech sa páči, pán poslanec.
Babič, Ján, poslanec NR SR (2013-09-11):
Pán predseda, dajte, prosím, hlasovať o postúpení vládneho návrhu zákona do druhého čítania.
J. Vaľová, poslankyňa: (2010-02-02):
Ak by sme sa bavili a veľmi kvitovali a očakávali, kedy  tento návrh bude schválený parlamentom, kde sa vlastne príspevok poskytne pre ľudí, ktorí nemajú prácu, 90 % z celkovej ceny práce zamestnanca počas prvých troch mesiacov, ja si myslím, že ak toto dokážeme, 90, 80 a 70 % týmto ľuďom dať, aby nezostali bez práce, tak títo ľudia skutočne môžu pracovať, mestá a obce môžu vytvoriť podmienky a vedieť, koho majú zamestnať. Zase si povedzme na rovinu, ako potom vlastne chceme zamedziť tomu, keď ste sa bavili aj o tých vlastne sankciách? Ak jeden podnikateľ skutočne zamestnáva čestne osoby a ľudí a druhý ich zamestnáva načierno, tak potom tam okamžite dochádza dumping a dochádza k nekalej konkurencii. A ak nejaký zákon máme, tak ho jednoducho musíme aj vymáhať. Určite doposiaľ sa nestalo, aby inšpektorát práce dával tie najvyššie sankcie a najvyššie pokuty. Ale mňa naozaj zaujali práve opatrenia, ktoré sú pre aktívnu politiku. A k tomu sa vrátim. Sú to takisto aktivačné služby a práce, po ktorých sa volalo, aby sme ich predĺžili nielen do polovice roku 2010, ale aj na dlhšie obdobie, čo sa deje, aby sme skutočne túto nezamestnanosť mohli stabilizovať. A preto ja hovorím, že čím skôr prijmete opatrenia na aktívnu politiku práce, tým je to lepšie. A vôbec by som tu nedávala otázku, či to má byť skráteným alebo neskráteným konaním. Čím skôr to bude, tým lepšie, aby sa ľudia mohli zamestnať, to je dôležité.
Laurenčík, Milan, podpredseda NR SR (2021-11-30):
Na faktické poznámky bude reagovať pán poslanec Juraj Krúpa. Nech sa páči.
Laurenčík, Milan, podpredseda NR SR (2021-04-30):
Pán poslanec Richard Takáč má faktickú poznámku, nech sa páči.
Laššáková, Jana, podpredsedníčka NR SR (2014-09-12):
S reakciou pán poslanec Huba, nech sa páči.
Pellegrini, Peter, predseda NR SR (2015-09-30):
Ale hlasuje o prerušení rokovania. Rokovací poriadok nehovorí, že počas grémia ja musím prerušiť schôdzu. Nikto tam nehovorí o tom. Tak to si môžte pozrieť tie paragrafy. Čiže o prerušení rokovania, pán poslanec, nemôžem dať hlasovať. Pán minister, nech sa páči, o 8.30 my budeme mať poslanecké grémium, započnite svoje vystúpenie v záverečnom slove, ktoré dokončíte zajtra po ukončení poslaneckého grémia. Nech sa páči, máte slovo v rozprave. Pripomínam, v rozprave.
J. Brocka, poslanec: (2001-10-04):
K jeho ale pozmeňujúcemu návrhu chcem povedať po porade s právnikmi, že pojem „prieskumné pojednávanie“ náš právny poriadok nepozná, a preto hlasovanie o tomto návrhu si neviem dosť dobre predstaviť, že by bolo zmätočné, preto máme dve možnosti – alebo zamietnuť jeho návrh, alebo o tom vôbec nehlasovať. (Hlasy z pléna.) Odporúčanie z pléna je, aby sme tento návrh zamietli.
Sulík, Richard, predseda NR SR (2010-09-09):
Ďakujem pekne. Pani Tomanová, nech sa páči.
Ľ. Mušková, poslankyňa: (2008-05-21):
Chcem tu pripomenúť len jednu oblasť, o ktorej hovoril pán podpredseda, hovoril o znížení kvality vyučovania, ktorú rieši tento zákon určitým spôsobom. Musím povedať, že toto zníženie kvality vyučovania nastalo po zavedení zákona o financovaní škôl a školských zariadení na hlavu žiaka. Ak si pamätáte, my z opozície sme vtedy nekritizovali, keď ste predkladali tento zákon, lebo sme vedeli, že treba nejaký systém zaviesť a akceptovali sme, že sa hľadá efektívny model financovania. Ale prax ukázala, že sa zriaďovatelia a vedenia škôl začali správať trhovo a že sa žiak stal tovarom a kvalita teda začala prudko klesať. Až potom sme začali upozorňovať vládu a vás, pán exminister, že treba niečo robiť a nejaké opatrenia na zabezpečenie stabilizovania zvyšovania kvality vyučovania. Žiaľ, nestalo sa a práve v tomto zákone sa prikročilo k tomu kroku, kde sa teda znižuje počet žiakov v triedach, a je pravdou, že určite to aj finančne zaťaží štát, ale je skutočne na chválu tejto vlády, že tie financie našla a že ten počet žiakov sa ide znižovať, lebo to je  snáď jediná cesta, ktorou sa táto kvalita začne konečne zvyšovať. Takže chcem podčiarknuť, že to, čo hovoril pán podpredseda, teda súhlasím s ním. Ďakujem. (Potlesk.)
Aštaryová, Zuzana, poslankyňa NR SR (2011-12-01):
Teraz budeme hlasovať o pozmeňujúcom návrhu, ktorý podal poslanec Marcinčin.
Žiga, Peter, podpredseda NR SR (2023-11-22):
Dajte pánovi poslancovi nových desať minút.
Vons, Peter, poslanec NR SR (2021-10-27):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2013-03-25):
S reakciou pán poslanec Hlina.
Suja, Miroslav, poslanec NR SR (2023-03-21):
Ja len pre odborníkov a tuto plagiátorov zo strany SaS, ktorí tu neboli počas predkladania zákona, tak by som chcel oboznámiť, že tento zákon hovorí o tom, že povinnosť predsedu Národnej rady je po vyhlásení nedôvery vlády do 14 dní vyhlásiť termín predčasných volieb. To je všetko, ďakujem.
P. Hrušovský, predseda NR SR: (2004-10-26):
(Hlasovanie.) 137 prítomných, 99 za, 7 proti, 29 sa zdržalo, 2 nehlasovali. Pozmeňujúci návrh pána poslanca Mikuša sme schválili.
Pčolinský, Peter, podpredseda NR SR (2022-10-19):
Ďakujem pekne, len veľmi stručne. Kolegovia, kolegyne, chcem vám poďakovať za podporu v tejto voľbe, aj koaličným poslancom, aj opozičným poslancom. A viete veľmi dobre, že u mňa máte „dvere otvorené“. Čiže budem sa snažiť pristupovať k vedeniu schôdzi rovnako aj na jednej strane, aj na druhej strane. Ďakujem pekne. (Potlesk.)
Pellegrini, Peter, predseda NR SR (2015-09-30):
Povedala pani poslankyňa Jurinová. Pán poslanec Simon.
Šimko, Igor, poslanec NR SR (2024-02-09):
Dobrý deň prajem, ďakujem veľmi pekne. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon 57/2018 o regionálnej investičnej pomoci a o zmene a doplnení niektorých zákonov v znení neskorších predpisov, tlač 134. Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákon prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárskej záležitosti. Za gestorský výbor navrhujem Výbor Národnej rady pre hospodárskej záležitosti. Pán predsedajúci, otvorte, prosím, všeobecnú rozpravu.
P. Hrušovský, predseda NR SR: (2003-05-20):
Prosím teraz pani poslankyňu Edit Bauer, aby informovala o výsledku prerokúvania návrhu vlády na skrátené legislatívne konanie o návrhu vo výbore pre sociálne veci a bývanie, ktorému bol návrh pridelený. Pani poslankyňa, nech sa páči.
Zmajkovičová, Renáta, podpredsedníčka NR SR (2013-10-23):
Faktické poznámky na vystúpenie pána poslanca nie sú. Ďalší, ktorý v rozprave vystúpi, je pán poslanec Osuský. Nech sa páči, pán poslanec.
Krúpa, Juraj, poslanec NR SR (2023-12-12):
Ďakujem. To, čo zažívame momentálne, je, samozrejme, pokus, opätovný pokus ovládnuť Slovenskú televíziu, čiže RTVS ľuďmi, ktorí, samozrejme, zmýšľajú klasicky autokraticky. Sú to ľudia, ktorí, staršia generácia z nich, ktorá z nich tvorí väčšinu, bola formovaná v 70., 80. rokoch minulého storočia, teda komunistickým režimom, ktorý už tak upadá, a bolo to všetko také parakomunistické, ktoré im vlastne vytváralo akúsi predstavu o svete, kde sa vlastne industrializovalo a podobne, kde ten Západ bol pre nich niečím úplne vzdialeným, nemali pre to nejaké zásadné pochopenie. A toto, si predstavte, aj tí mladší, čo sú medzi nimi, si to preniesli na nich, na, z rodičov na týchto mladších, ktorí tu v týchto radoch s touto partiou je a takýmto spôsobom pristupujú. A to, čo sa tu deje momentálne, je práve pokus vyhladovať RTVS, aby ju znova získali, pretože ich zámerom je glajchšaltizácia, čiže ovládnutie toho mediálneho priestoru a ovplyvňovanie takto verejnosti. No dokonca Robert Fico to pred voľbami aj hovoril, že on pôjde po hlave riaditeľa Machaja, pretože RTVS je nevyvážená a nepúšťa tam bludy, ktoré šíril Fico a celá táto partia v predvolebnej kampani a tak ďalej a tak ďalej, že toto všetko sa deje. A ono potom, akože niektorí sa možno divia, že ono sa to vlastne deje. Ale niet sa čomu diviť, viete, ono aj Adolf Hitler v Mein Kampf napísal, že čo ide robiť, a potom sa všetci divili, že to ide robiť. No, takže nedivme sa, nedivme sa. Len čo je tu momentálne veľmi dôležité, je, že naozaj teraz postupne nám chcú kradnúť tú slobodu. A keď nám ju raz ukradnú, tak sa veľmi ťažko za ňu bojuje, veľmi ťažko, čiže teraz je ten moment, aby sme im to ukázali, že nemôžu si dovoľovať všetko a to nehovorím len o RTVS. Ďakujem.
Janas, Karol, poslanec NR SR (2023-10-25):
Sľubujem. (Potlesk.)
P. Paška, predseda NR SR: (2008-05-21):
(Hlasovanie.) 142 prítomných, 63 za, 46 proti, 33 sa zdržalo. Tento návrh sme neschválili.
Vašečka, Richard, poslanec NR SR (2020-09-24):
Ďakujem veľmi pekne za slovo. Ďakujem pánu poslancovi Petrákovi, podpredsedovi školského výboru a bývalému predsedovi školského výboru za jeho veľmi faktické, korektné vystúpenie. Vidieť, že bol predsedom výboru pre vzdelávanie, jeho dlhoročným členom, takisto aj teraz je takým platným členom tohto výboru ako jeho podpredseda. Musíme sa pri tomto zákone odosobniť, obidvaja sme boli alebo sme členmi koalícií, v ktorých sme zažili, že takéto problémy boli aj s jej predstaviteľmi a potrebujeme vyriešiť, tak ako ste sa aj vy tomu venovali prevažnú väčšinu vášho vystúpenia, riešiť zákonnú normu platnú pre všetkých smerom do budúcnosti, aby to nebolo spochybniteľné. Tak ako hovoríme, že minulosť už až tak zmeniť nemôžme, ale môžme nastaviť dobré pravidlá alebo čím lepšie pravidlá pre budúcnosť. Tento zákon, áno, mohol byť aj vládny, robí sa veľká novela, veľká vládna novela vysokoškolského zákona, ale tým rozhodujúcim bol ten čas, keď sme nechceli strácať čas, aby sa zase pri nejakých posunoch nestalo, že aj ešte v ďalšom volebnom období to budeme znova riešiť, preto sme teda volili túto, aj keď nie úplne najideálnejšiu formu poslaneckého návrhu, ale vďaka aj tým pripomienkam a snahe ministerstva myslím, že sa nám podarí do druhého čítania, potom do záverečného schválenia vychytať tie chyby a urobiť čím kvalitnejšiu novelu. Beriem a zapísal som si poznámky ohľadom úmyslu, ohľadom zaujatosti rektora a prípadne teda náhradu v rámci tej istej vysokej školy nejakým zástupcom a tak isto aj som si zapísal tú poznámku ohľadom rozlíšenia titulov podľa druhu. Pozrieme sa na to, môžme o tom diskutovať. Tak isto chcem zdôrazňovať, že nespochybňujeme vedecké rady alebo vôbec univerzity ako také, chceme ale pripraviť zákonnú možnosť, ako sa hovorí, aj na zlé časy, hej? To znamená, budeme šťastní, keď bude nula, nula uplatnení tohto zákona. Ďakujem.
Šedivcová, Viera, poslankyňa NR SR (2013-09-13):
Pán kolega Brocka, vy ste uviedli, že z našej dielne vyjdú zbytočné návrhy a že nie je to až taká bomba. Ja si nemyslím, že tu hovoríme o nejakých bombách. Teraz hovoríme o zákone, ktorý je naozaj potrebný, pretože by mal, ak nie úplne odstrániť, tak aspoň zamedziť nelegálnej práci. A myslím si, že nelegálna práca je hrozbou pre Slovensko, pretože stále máme mnoho neserióznych zamestnávateľov, ktorí zamestnávajú ľudí načierno. Predovšetkým sú to ľudia, ktorí sú v hmotnej núdzi a častokrát si ani neuvedomujú, čo vlastne, aký bude dosah zamestnávania takýmto spôsobom, pretože im z takéhoto zárobku nevznikajú žiadne ďalšie nároky, či už je to pri vypočítavaní dôchodku, alebo pri péenkách. Takže ja to považujem naozaj za nutnosť a nie za zbytočnosť. Výšku pokút, o tom by sa dalo diskutovať. Vy to nazývate represiou, ja to nazývam prevenciou, pretože určite si myslím, že niektorí zamestnávatelia zvážia, či budú zamestnávať ľudí načierno, alebo budú riskovať takéto pokuty. A nelegálna práca naozaj je hrozbou pre Slovensko.
Glváč, Martin, podpredseda NR SR (2016-12-06):
S faktickými poznámkami – jeden poslanec. Ukončujem možnosť prihlásenia sa. Pán poslanec Grendel, nech sa páči.
Laššáková, Jana, podpredsedníčka NR SR (2013-05-28):
S reakciou pán poslanec Frešo. Nech sa páči.
Mezenská, Helena, poslankyňa NR SR (2013-02-06):
Tak ja, naopak, ja verím v dobrý úmysel nielen predloženého zákona novely, ale aj tohto pozmeňujúceho návrhu a opieram sa hlavne o spoločenskú objednávku ľudí, ktorí vďaka tomu, že sa dostali do bezvýchodiskových situácií, dokonca exekučných konaní vďaka tomu, že volali na audiotextové čísla, kde dopredu nemali cenu, dnes naozaj by takýto zákon títo ľudia privítali, ako aj spotrebiteľské organizácie, ktoré ich v záťažovej situácii zastupujú. Jedným zo základných, jednou zo základných povinností predávajúceho je poskytnúť informáciu o cene. A spotrebiteľ má právo byť dopredu o tejto cene informovaný. Ja nepochybujem nielen o dobrom úmysle tohto zákona, ale aj o jeho forme a samotnom efekte pre ľudí, ktorí dnes naozaj končia vďaka nie jasne nastavenému zákonu v rukách predajcov a poskytovateľov služieb, ktorí využívajú nekalé marketingové praktiky. Takže naprieč celého politického spektra chcem vyzvať vás, kolegovia, aby ste tento zákon podporili. Ak sú nejaké nejasnosti, verím, že predkladateľ k pozmeňujúcim návrhom zabezpečí ešte presnejší a precíznejší výklad. Ďakujem.
Grendel, Gábor, podpredseda NR SR (2022-02-11):
Šesť faktických poznámok na vystúpenie pána poslanca. Končím možnosť prihlásiť sa s faktickými. Pán poslanec Miroslav Žiak ako prvý.
Laššáková, Jana, podpredsedníčka NR SR (2014-05-29):
Ďakujem, pán poslanec. Naozaj tvoje vystúpenie bolo vecné a škoda, že nemôžem dať faktickú poznámku, keďže vediem schôdzu. Ale s faktickou poznámkou sa prihlásil pán poslanec Senko. Končím možnosť prihlásiť sa s faktickými poznámkami.
Kaliňák, Robert, podpredseda vlády a minister vnútra SR (2017-12-06):
Pán poslanec, viete, pánovi Galkovi sa výchovy nedostalo a človek, ktorý takýmto hrubým spôsobom zneužije štátu moc, viete, pán Galko je nervózny, že dnes sa o ňom hovorí, že zneužíva ústavu, že zneužíva svoju moc. Jeho obľúbenou disciplínou je sa vyhrážať. On sa vyhrážal, keď nahral tie odposluchy, ktoré tu čítal, aby bol zaujímavý, čím mimochodom takisto porušil zákon, pretože nikto ich nikdy neodtajnil, pán Galko. Tak iba reprezentoval svoju náturu. On už od leta sa vyhráža všetkým novinárom: Počkajte, až ja poviem o niektorých poslancoch, ako sa správajú k novinárom, počkajte, až to porozprávam! A keď sa potom novinári pýtali, že či teda to sú od neho tie odposluchy, tak zbabelo skryl chvost, schoval sa do ruží. To nie ja, to uniklo. To nie ja. Nemáte ani odvahu, pán Galko, ani odvahu sa priznať k tomu, že ste to celé urobili. Nemáte tú odvahu a vy viete, že ste porušili zákon, že každé ráno ste tam mali nakvartírovaných svojich ľudí z Vojenského spravodajstva, ktorí vám toto všetko ... (pozn. red.: rýchlo vyslovené). A vy ste im dávali príkazy, aby odpočúvali Erika Tomáša... (Reakcia poslanca Galka.) Vám to súd... (Prerušenie vystúpenia predsedajúcim.)
Bugár, Béla, podpredseda NR SR (2010-08-10):
Ďalej v rozprave vystúpi pán poslanec Kalist. Nechce? Nie je tu, stráca poradie. Pán poslanec László Nagy – stráca poradie. Pán poslanec Alexander Slafkovský stiahol svoje vystúpenie. To isté pán poslanec Ondrej Matej. A takisto aj pán poslanec Ján Golian. Pán poslanec Sidor – stiahol. Pán poslanec Beblavý – stiahol. Pán poslanec Zajac nie je tu, stráca poradie. Pán poslanec Zoltán Horváth stiahol svoje vystúpenie. Pán poslanec Ľudovít Kaník to isté. Pani poslankyňa Jarmila Tkáčová takisto požiadala o vyškrtnutie zo zoznamu vystupujúcich. Pán poslanec Kollár. Nech sa páči, máte slovo.
Grendel, Gábor, podpredseda NR SR (2022-09-22):
Pán poslanec, máte doplňujúcu, tak vás poprosím, stlačte trojku. Nech sa páči.
Čislák, Viliam, minister zdravotníctva SR (2014-12-04):
Ďakujem pekne, vážený pán predsedajúci Národnej rady Slovenskej republiky. Vážená pani poslankyňa, vážení páni poslanci, účelom návrhu je precizovanie ustanovení v súvislosti s vyberaním úhrad zo strany poskytovateľov zdravotnej starostlivosti od poistencov a predmetom návrhu je po prvé, určujúce súčasti zdravotného výkonu, t. j. objednávanie poistenca na vyšetrenie, vrátane objednania na konkrétny čas, okrem ustanovenia – prednostné poskytnutie zdravotnej starostlivosti, vypísanie lekárskeho predpisu alebo lekárskeho poukazu, vypísanie návrhu na kúpeľnú liečbu, potvrdenie o návšteve lekára alebo iného zdravotníckeho pracovníka a vypísanie odporúčania na poskytnutie špecializovanej ambulantnej starostlivosti alebo na poskytnutie ústavnej starostlivosti. Za ďalšie, ustanovuje sa, za čo poskytovateľ zdravotnej starostlivosti nesmie vyberať úhradu od poistenca a čím nesmie podmieniť poskytovanie zdravotnej starostlivosti. Zmluvný poskytovateľ nesmie požadovať od poistenca úhradu na zdravotnú starostlivosť, ktorá sa plne uhrádza na základe verejného zdravotného poistenia podľa tohto zákona. Poskytovateľ nesmie podmieňovať poskytnutie zdravotnej starostlivosti akoukoľvek úhradou na určenú spoluúčasť poistenca podľa tohto zákona a predpisov vydaných na jeho vykonanie ani akýmkoľvek iným plnením podľa osobitných predpisov. Za ďalšie, ustanovuje sa, že poskytovateľ zdravotnej starostlivosti môže vyberať úhradu od poistenca, a to úhrada za zdravotnú starostlivosť poskytnutú pri chorobe uvedenej v zozname chorôb, najviac vo výške rozsahu spoluúčasti poistenca, podľa zákona č. 577/2004 Z. z. a predpisov vydaných na jeho vykonanie. Upravuje sa úhrada za prednostné poskytnutie ambulantnej starostlivosti; poskytovateľ môže požadovať úhradu za prednostné poskytnutie ambulantnej starostlivosti, len ak túto zdravotnú starostlivosť poskytne do desiatich pracovných dní od objednania. Za ďalšie, upravuje sa úhrada za nadštandardný pobyt v zariadení ústavnej starostlivosti, kedy poskytovateľ ústavnej zdravotnej starostlivosti môže požadovať od poistenca úhradu za nadštandardný pobyt len v prípade, ak poistenec o nadštandardný pobyt písomne požiadal. Rozširujú sa povinnosti poskytovateľov zdravotnej starostlivosti a sankcie na ich porušenie, t. j. dodržiavať cenník všetkých zdravotných výkonov, umiestniť na prístupnom a viditeľnom mieste vo vstupných priestoroch alebo v priestoroch čakárne zoznam zdravotných výkonov a služieb, pri ktorých možno požadovať úhradu, schválených samosprávnym krajom. Za ďalšie, rozširuje sa kompetencia samosprávnych krajov schvaľovať zoznam zdravotných výkonov poskytovaných pri liečbe choroby uvedenej v zozname chorôb a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu. A na túto rozšírenú kompetenciu nadväzuje návrh, aby pokuty uložené samosprávnymi krajmi boli aj ich príjmom. Ďakujem pekne za pozornosť.
Bugár, Béla, podpredseda NR SR (2010-12-09):
Na vystúpenie pána poslanca s faktickými poznámkami, štyria. Končím možnosť sa prihlásiť do faktických poznámok, pán poslanec Rafaj.
Suja, Miroslav, poslanec NR SR (2021-09-21):
Ďakujem za slovo, pán predseda. Pán podpredseda Blanár, vy sa čudujete, že čo stvárajú ministri OĽANO, no to je zbytočné, akože vieme sami, že nad týmto sa už nemusíme pozastavovať ani čudovať. Čo sa môžme čudovať, keď počúvame tie Matovičove výroky o NSDAP, ako ich chce napodobniť, ako sú ich vzorom, keď tu vidíme ministerku Milanovú a jej blog o Cigáňoch. Čomu sa môžme čudovať? To hovorí samé za seba. Tak sa nečudujme, čo robia s Múzeom SNP. A Naďa sme zabudli. Pán podpredseda Blanár, Naďovi vadí, že nemal dosah na chod múzea a nedokázal zabrániť vystúpeniam jemu nepohodlným ľuďom v rôznych spomienkových akciách, ktoré sa tam konali, hlavne hostí a priateľov z Ruskej federácie. To ho strašne zožieralo, že na rôznych akciách tam takíto ľudia vystupovali, a bol by najradšej, keby mohol v tej chvíli prepísať dejiny. Toto je ten problém. Nič iné. Takže nečudujte sa, som rád, že Jožko Pročko zareagoval konečne, došli drogy a vodka – a vidíte, už sa prebral. Jožko, zdravím ťa. (Povedané so smiechom, reakcia z pléna.)
Bugár, Béla, podpredseda NR SR (2019-09-18):
Takže, vážené panie poslankyne, vážení páni poslanci, pristúpime k jednotlivým hlasovaniam, predtým ešte procedurálne návrhy. Pán poslanec Kondrót.
Buček, Jozef, poslanec NR SR (2018-12-04):
Predložím.
Zmajkovičová, Renáta, podpredsedníčka NR SR (2012-12-14):
S faktickými poznámkami štyria poslanci, päť poslancov. Uzatváram možnosť prihlásiť sa s faktickou poznámkou. Pán poslanec Brocka.
Bagačka, Michal, poslanec NR SR (2013-05-15):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.